།འཇམ་དཔལ་ཚེ་བདག་གི་ཞི་བའི་སྦྱིན་སྲེག་
གངྒཱའི་ཆུ་རྒྱུན་བཞུགས་སོ། །
༄༅༄༅། །འཁོར་འདས་ཡོངས་ཀྱི་ཕྱག་རྒྱ་མ་ལུས་པ། །ཟིལ་གནོན་འཇམ་དཔལ་
དུས་དགྲའི་དབང་པོ་དང་། །དབྱེར་མེད་ཆོས་ཀུན་ཀ་ནས་དག་པའི་དབྱིངས། །རང་
གྲོལ་རྩ་བའི་བླ་མ་གཙུག་ན་མཛེས། །སྲེག་བླུགས་ཟས་ཀྱི་མཆོད་པས་གཤིན་རྗེའི་
གཤེད། །དགྱེས་པ་བསྐྱེད་རྣམས་ངལ་བ་དོན་ལྡན་ཞེས། །རྒྱུད་དང་རྒྱ་བོད་མཁས་
གྲུབ་གཞུང་ལུགས་ལས། །གསུངས་པས་ཡིད་ལ་སྤྲོ་དགའ་གཟེངས་སུ་མཐོ། །དེ་ཕྱིར་
སྤྱི་དང་བྱེ་བྲག་ཉེས་པའི་ཚོགས། །སྨག་རུམ་དཔུང་ལ་ཉི་ཟླ་ཇི་བཞིན་དུ། །ཞི་བྱེད་
འཕྲིན་ལས་གངྒཱའི་ཆུ་རྒྱུན་འདི། །འཁྲུལ་མེད་བརྒྱུད་པའི་ཕྱག་བཞེས་ཇི་བཞིན་འདྲི། །
དེ་ལ་འདིར་དུས་དགྲའི་དབང་པོ་འཇམ་དཔལ་ཚེ་བདག་ནག་པོའི་འཕྲིན་ལས་
ཀྱི་རིམ་པ་མཐའ་ཡས་པ་རྣམས་ཀྱི་ནང་ནས་བསྲེག་པ་མེའི་སྦྱོར་བ་ལ་བརྟེན་ནས་
ལས་བཞི་བསྒྲུབ་པའི་ནང་ཚན་ཞི་བའི་སྦྱིན་སྲེག་ལག་ཏུ་བླང་བ་ལ་ཞི་བའི་འཕྲིན་
ལས་བསྒྲུབ་པ་ལ་ཤིས་པའི་གཟའ་ཚེས་དུས་སྦྱོར་སོགས་དང་བསྟུན་གཞན་གྱིས་
སོགས་ལ་མ་བྱས་ཀྱང་རུང་། ཕུན་སུམ་ཚོགས་པའི་ཡན་ལག་ཏུ་བྱེད་པར་སྤྲོ་ན་(༢ན)
ལོངས་མ་སྤྱད་པའི་ས་ཡིན་ན་ས་ཆོག་ངེས་པར་དགོས་ཤིང་། གནས་ཁང་རྙིང་པ་
གནུབས་ཡེ་ཤེས་རྒྱ་མཚོས་མཛད་པའི་དབང་ཆོག་སོགས་ལས་ཤེས་ཤིང་། མི་སྤྲོ་ན་
དབང་ཆོག་ངེས་དོན་བདེ་འཇུག་གི་སྔོན་འགྲོའི་སྐབས་བཞིན་ཉམས་སུ་ལེན། སྒྲུབ་
པ་སོགས་དང་འབྲེལ་བའི་གནས་ཁང་གི་མཐོ་ནང་དུ་བྱ་བ་ལ་དེ་དག་ཀྱང་བྱ་མི་
དགོས་སོ། །དེའང་གནས་ཁང་དུ་ཕྱག་བདར་དང་སྐྱང་ནུལ་བྱ། དབྱེ་འགུགས་བསད་
བསྐྲད་སོགས་ལ་དགོས་པའི་ས་དང་མ་འདྲེས་པའི་གཙང་ཞིང་བཀྲ་ཤིས་པའི་ས་ལ་
སྟེགས་བུ་བརྩིགས། ཐབ་ཁུང་ཐུར་དུ་ཕྱག་གང་རྒྱར་ཁྲུ་གང་བྲུས། ཐིག་ཆེན་བརྒྱད་
145

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
བཏབ་པའི་ཟབས་ཀྱི་ཁ་མཚམས་ནས་ཕྱིར་སོར་བཞིའི་ཚད་ཀྱི་ཁ་ཁྱེར་དང་མུ་རན་
བསྐོར་བ་ལ་རྡོ་རྗེའི་འཕྲེང་བ་དང་། ཟུར་བཞིར་ཟླ་ཕྱེད་ལ་གནས་པའི་རྡོ་རྗེ་ཕྱེད་
པས་མཚན་པ། ཐབ་ཀྱི་དབུས་སུ་པདྨ་འདབ་བརྒྱད་ལྟེ་བ་དང་འདབ་མ་ལ་ཕྱག་
མཚན་ས་བོན་ཚོམ་བུ་གང་རུང་གྲངས་ལྡན་བཀོད། དེའི་སྟེང་དུ་དགོངས་རྒྱུད་ལས་
ལྕང་མ་གླང་མ་གཞན་ཡང་ཕང་མ་འོ་མ་ཅན་ཞེས་བཤད་པའི་ཤུགས་ལ་བལ་བུ།
འོམ་བུ། ཤུག་པ་སོགས་རུང་བར་གསུངས་པས་དེ་ག་ལྟར་རམ། བཟོ་དབྱིབས་
འཇུག་བདེ་བའི་དབང་དུ་བྱེད་ན་ནགས་ཀྱི་ལྕི་བ་སྐམ་པོ་སྲོག་ཆགས་མེད་པ་གང་
(༢བ)རུང་གིས་ཐབ་ཟླུམ་པོ་རྐང་གང་བ་བརྩིགས་ཏེ་ས་དཀར་རམ་འབྲས་དཀར་གྱི་
ཁུ་བས་བྱུགས། མན་ངག་ལྟར་མེ་ཚང་བཅའ། ནང་གི་ཤར་ལྷོར་ཏིང་ལོ་ཆེ་བ་ཞིག་
བཞག །དཀར་རྩིའི་སྟེང་དུ་གངས་རི་དང་ས་བོན་བྲིས་པའི་མེ་ཡོལ་བྱ། བཤད་མ་
ཐག་པའི་ཡམ་ཤིང་གས་ཆག་རུལ་ཟོས་མེད་པ་སྲིད་དུ་སོར་བརྒྱད་སྦོམས་སུ་མཐེའུ་
ཆུང་དང་མཉམ་པ་རྩ་རྩེ་གཉིས་མར་དང་འོ་མ་དང་སྦྲང་རྩིས་བྱུགས་ཤིང་བདུད་
རྩི་དང་དྲི་ཞིམ་དཀར་པོའི་ཆུས་སྦགས་པ། རང་མདོག་ཅན་གྱི་མར་ཁུ་སོགས་རྫས་
ཆེན་ཉེར་ལྔ་རང་རྫས་ཀྱི་སྦགས་ཤིང་རྫས་སྣ་བརྒྱད་འབྲས་དཀར་རླངས་བཙོས་དང་
སྦྱར་བའི་ཟས་མཆོག་ལུགས་འདིའི་ཁྱད་པར་གྱི་རྫས་འབྲུ་སྣ་ཚོགས། རྩི་མར། མེ་
ཏོག་སྣ་ཚོགས། གུ་གུལ་དཀར་པོ། ཙན་དན་དཀར་པོ། དུརྦ། པྲི་ཡང་ཀུ། ཐང་
ཆུ། འབྲས་ཡོས། ཙམ་པ་ཀ །འདོད་གསོལ་གྱི་ཤིང་བྱང་སོགས་ལ་ཐུན་མོང་མ་ཡིན་
པའི་དམ་རྫས་ལྔས་སྦགས་ཏེ་སོ་སོར་བཤམས་པའམ་ཤིང་བྱང་མ་གཏོགས་པ་རྣམས་
རིལ་བུར་བསྒྲིལ་བ་སོགས་གང་བདེར་བྱས་པའི་རྫས་རྣམས་རིན་པོ་ཆེ་ལ་སོགས་
པའི་སྣོད་དུ་འདས་མ་འདས་ཀྱི་དབྱེ་བས་མང་ཉུང་གཉིས་སུ་བྱས་ཏེ་གོ་རིམ་མ་
འཁྲུགས་པར་གཡས་སུ་བཀོད། རང་རྫས་དམིགས་བསལ་གྱིས་སྦགས་པའི་འདས་
གཏོར་དང་མེ་ལྷའི་གཏོར་མ། ཕྱི་ནང་གི་ཆུ་གཉིས་ཉེར་སྤྱོད་ཚར་གཉིས་རེ་གཡོན་
ངོས་ནས་བསྒྲིག །མདུན་དུ་ལས་བུམ། མེ་ཏོག །ཐོད་རྔ། རྡོ་རྗེ། དགང་བླུགས་
146

འཇམ་དཔལ་ཚེ་བདག་གི་ཞི་བའི་སྦྱིན་སྲེག་གངྒཱའི་ཆུ་རྒྱུན། ༼༢༣༽
ཁ་སྦྱར། དྲིལ་བུ། སྨན་རཀ །ཀུ་ཤ་བརྒྱད། དཔལ་འབར། རླུང་གཡབ་རི་མོ་ཅན།
སོ་རྩི། གོས་ཟུང་སོགས་ཉེར་མཁོའི་ཡོ་བྱད་རྣམས་ལས་མཐུན་གྱི་གདན་ལ་བཤམས།
དེ་ནས་(༣ན)སྒྲུབ་པ་པོ་ལུས་དྲི་ཞིམ་པོས་བྱུགས། ཞི་བའི་གར་ཆས་སམ། མ་འགྲུབ་
ན་གོས་རྒྱན་ཐོད་སོགས་དཀར་པོ་བྱས། ངག་བཅད་ནས་པདྨའི་འདུག་སྟངས་ཀྱིས་
ཁ་ཤར་དུ་ཕྱོགས་ཏེ་སྔོན་དུ་ལས་བྱང་གྱེར་མ་ཟིན་ན་འཕྲིན་ལས་ཀྱི་གཞུང་བསྲངས་
འཛབ་ཅུང་ཟད་བཟླ། ཚོགས་ལས་ཡན་སོང་ནས། རྡོར་དྲིལ་བཅངས་ཏེ་དེ་ཉིད་
དང་རྔ་བྱིན་རླབས་གསང་རྫོགས་ཀྱི་ལས་བྱང་ལྷན་ཐབས་ལྟར་བྱ། གཟར་བུ་གཉིས་
བརླབ་པ་ནི་རང་གི་ཐུགས་ཀ་ནས་འོད་ཟེར་འཕྲོས། ཡེ་ཤེས་ལྷའི་ཐུགས་རྒྱུད་བསྐུལ།
བྱིན་རླབས་རྣམས་འོད་ཟེར་གྱི་ཚུལ་དུ་བཀུག་སྟེ་གཟར་བུ་གཉིས་ལ་ཐིམ། དེ་ཞུ་བ་
ལས་ཧཱུཾ་ལས་བླུགས་གཟར་རྡོ་རྗེ་དང་ཨ་ལས་དགང་གཟར་དྲིལ་བུའི་རྣམ་པ་ཅན་
ཡོངས་སུ་གྱུར་པ་ལས་ཕྱག་རྒྱ་གཅིག་པའི་ཚེ་བདག་ནག་པོ་རྡོ་རྗེ་ཞགས་པ་བསྣམས་
པ་དང་གསོད་བྱེད་མ་སྔོ་ནག་ཙིཏྟ་བྷན་དམར་འཛིན་པ་དང་སྙོམས་པར་ཞུགས་
པའི་རྐྱེན་གྱིས་འོད་དུ་ཞུ་ནས་བླུགས་གཟར་དང་དགང་གཟར་གྱི་རྣམ་པར་བསམ།
ལས་བུམ་ནི་དབང་ཆོག་ངེས་དོན་བདེ་འཇུག་ཏུ་རྒྱས་བསྡུས་གཉིས་གསུངས་པའི།
འདིར་བསང་ཆུའི་དོད་ཙམ་ལ་བསྡུས་པ་ཉིད་ཀྱིས་ཁྱབ་པས། ཨ་མྲྀ་ཏས་བསངས།
སྭ་བྷ་ཝས་སྦྱངས། བུམ་པ་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་
ཧཱུཾ་ལས་བྱུང་བའི་བུམ་པ་ཚད་དང་མཚན་ཉིད་ཐམས་ཅད་ཡོངས་སུ་རྫོགས་པའི་
ནང་དུ་ཉི་ཟླའི་གའུ་ཁ་སྦྱོར་གྱི་དབུས་སུ་ཨ་དཀར་པོ་ཤེལ་དཀར་ལྟར་འཚེར་བ་དེ་
ལས་འོད་ཟེར་འཕྲོས་འོག་མིན་ནས་བདེ་བར་གཤེགས་པ་ཞི་ཁྲོ་རབ་འབྱམས་རྣམས་
ཀྱི་སྐུ་གསུང་ཐུགས་ཀྱི་བྱིན་རླབས་བདུད་རྩིའི་རྣམ་པར་བསྡུས་ཏེ་བུམ་ཆུ་(༣བ)ལ་ཐིམ་
པས་ཡེ་ཤེས་ཀྱི་བདུད་རྩིས་སེམས་ཅན་རྣམས་ཀྱི་ལས་དང་ཉོན་མོངས་པའི་སྒྲིབ་པ་
ཐམས་ཅད་དག་པར་བྱེད་པའི་ནུས་པ་དང་ལྡན་པར་བསམ་ལ་ཨོཾ་ཨཱཿཧཱུྃ་བརྒྱ་རྩ་
བརྒྱད་ལ་སོགས་པ་བཟླ། མཆོད་གཏོར་བྱིན་གྱིས་བརླབ་པ་ནི་བདག་གི་ཐུགས་ཀ་
147

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
ནས་རཾ་ཡཾ་ཁཾ་ཞེས་པ་ནས་བཟུང་སྟེ་གུ་ཧྱ་ས་མ་ཡ་སྭཱཧཱ་ཞེས་པའི་བར་བརྗོད། མཆོད་
པ་བརླབ་པ་ནི་གཡས་པས་གཡས་སྐོར་གྱིས་གསང་ཆུ་དང༌། སྨན་ཕུད་ནས་ཀྱང་
གཏོར། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨ་ལས་བྱུང་
བའི་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུཾ་ལས་བྱུང་བའི་
མཆོད་ཡོན། ཞབས་བསིལ། མེ་ཏོག །བདུག་སྤོས། མར་མེ། དྲི་ཆབ། ཞལ་ཟས།
རོལ་མོ་རྣམས་དངས་ཤིང་ཐོགས་པ་མེད་པ་དཔལ་ཀུན་ཏུ་བཟང་པོའི་རྣམ་འཕྲུལ་
ལས་བྱུང་བའི་མཆོད་པའི་སྤྲིན་ཕུང་ནམ་མཁའི་ཁམས་ཐམས་ཅད་གང་བར་བསམས་
ལ། ཨཱོྃ་བཛྲ་ཨཉྙཾ་ཨཱཿཧཱུྃ་ནས་ཤཔྟ་ཨཱཿཧཱུཾ་གི་བར་བརྗོད་པའི་སྔགས་རྒྱས་བྱིན་གྱིས་
བརླབ། སྲེག་རྫས་བརླབ་པ་ནི། སྔར་བཞིན་བསངས་སྦྱངས་སྟོང་པའི་ངང་ལས་ཨ་
ལས་བྱུང་བའི་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་རང་རང་
གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་བྱུང་བའི་སྲེག་རྫས་རྣམས་དྭངས་
ཤིང་ཐོགས་པ་མེད་པ་སོ་སོའི་མཚན་ཉིད་ཡོངས་སུ་རྫོགས་ཤིང་རང་རང་གི་ཞི་བའི་
ལས་རབ་འབྱམས་མ་ལུས་པ་བསྒྲུབ་པའི་ནུས་པ་དང་ལྡན་པར་མོས་ལ་ཕྱག་རྒྱ་དང་
བཅས་ཏེ། ཨཱོྃ་ཨཱོྃ་སྭཱཧཱས་རྫས་རྣམས་བཀྲུ། ཨོཾ་ཨཱཿསྭཱཧཱས་ཡཾ་ཤིང༌། ཨོཾ་ཤྲཱི་སྭཱཧཱས་མར།
ཨོཾ་ཛཾ་སྭཱཧཱས་འབྲུ། ཨཱོྃ་ཀུ་རུ་ཀུ་རུ་སྭཱཧཱས་རྫས་(༤ན)གཞན་རྣམས་བརླབ་བོ། །མེ་བསྒྲུབ་
པ་ནི། ལས་སྔགས་བརྗོད་ཅིང་གཞུང་ནས་གཤད་པའི་མེ་ལས་སྦར་བའི་སྤོར་ལྡེ་
ཐལ་མོ་སྦྱར་བའི་བར་དུ་བཟུང་ནས་ལན་གསུམ་བསྐོར་དེ་དང་མཚུངས་པར་ཨེ་
མྱགས་བཟླ་ཞིང་ཏིང་ལོ་སྦར་བ་དང་བཅས། ཧཱུཾ། བྲམ་ཟེ་རྒྱུན་བཞག་ལ་སོགས་ཆད་
མེད་ལས། །བླངས་ཏེ་དྲི་ལྡན་ཤིང་ལ་རབ་སྦར་བས། །ཞི་བའི་སྲེག་རྫས་འབར་བར་
མངའ་གསོལ་ལོ། །འབར་བའི་འཕྲོ་འདུ་འཁྱིལ་བའི་ལས་མཛོད་ཅིག །ཨཱོྃ་ཨགྣི་རཾ་
ཛྭ་ལ་རཾ། ཞེས་བརྗོད་ཅིང་རྩྭ་སྐམ་ཅུང་ཟད་བཅུག །བཤད་མ་ཐག་པའི་སྔགས་
དང་བཅས་བླུགས་གཟར་གསུམ་གྱིས་མེ་གསོ་ཞིང་རླུང་གཡབ་ཀྱིས་ཅུང་ཟད་གཡབ།
མེ་པྲ་ངན་ན་གཞིལ་བའི་ཐབས་བྱ། སྔར་བཞིན་ཐབ་བསངས་སྦྱངས། སྟོང་པའི་
148

འཇམ་དཔལ་ཚེ་བདག་གི་ཞི་བའི་སྦྱིན་སྲེག་གངྒཱའི་ཆུ་རྒྱུན། ༼༢༣༽
ངང་ལས་པཾ་ལས་པདྨ་རཾ་ལས་ཉི་མའི་དཀྱིལ་འཁོར་གྱི་སྟེང་དུ། ཧཱུཾ་ལས་བྱུང་བའི་
ཞི་བའི་ཐབ་ཁུང་ཟླུམ་པོ་དཀར་པོ་རྒྱར་ཁྲུ་གང་བ། དཔངས་སུ་ཁྲུ་ཕྱེད་པ། ཁ་ཁྱེར་
དང་མུ་རན་གཉིས་ཀ་སོར་བཞི་པ་རྡོ་རྗེའི་འཕྲེང་བས་ཟླུམ་པོར་བསྐོར་བ།
ཕྱི་རོལ་
གྱི་གྲྭ་བཞིར་ཟླ་ཕྱེད་རྡོ་རྗེས་མཚན་པ་དངས་ཤིང་ཐོགས་པ་མེད་པ་མེ་འབར་བའི་
དབུས་སུ་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་རཾ་དཀར་པོ་ལས་
བགྲང་འཕྲེང་རཾ་གྱིས་མཚན་པ་དེ་ལས་འོད་ཟེར་འཕྲོས་འདུས་གཅིག་ཏུ་གྱུར་པ་ལས་
མེ་ལྷ་སྐུ་མདོག་དཀར་པོ་ར་སྐྱེས་ལ་ཞོན་པ་ཞལ་གཅིག་ཕྱག་གཉིས་པ་གཡས་གུདྡྷེ་
དང་གཡོན་སྐྱབས་སྦྱིན་གྱི་ཕྱག་རྒྱས་བགྲང་འཕྲེང་འཛིན་པ། གསུས་ཁྱིམ་ཆེ་བ།
རལ་བའི་ཐོར་ཚུགས་ཅན། སྨ་རའི་ཨག་ཚོམ་དང་ཚངས་པའི་སྐུད་པ་འཕྱང་བ། སྐུ་
ལས་འོད་ཟེར་དཀར་པོ་དཔག་ཏུ་མེད་པ་འཕྲོ་ཞིང་དྲང་(༤བ)སྲོང་གི་ཚོགས་ཀྱིས་
བསྐོར་བ། དེའི་དཔྲལ་བར་ཨོཾཨཱོྃ། མགྲིན་པར་ཨཱཿ ཐུགས་ཀར་ཧཱུཾ། དེ་ལས་འོད་ཟེར་
འཕྲོས་པས་རི་རབ་ཀྱི་མེ་མཚམས་ནས་མེ་ལྷ་དྲང་སྲོང་གི་ཚོགས་ཀྱིས་བསྐོར་བ་བཛྲ་
ས་མཱ་ཛཿ རྡོ་རྗེ་བསྡུ་བའི་ཕྱག་རྒྱ་བྱ་ཞིང་། དབྱུ་གུ་རྩེ་གསུམ་པའི་ཕྱག་རྒྱས་རྣ་བའི་
དྲུང་ནས་གཡབས་ཏེ། དད་པ་དང་ནི་དམ་ཚིག་གིས། །ཚུར་གཤེགས་མེ་ལྷ་དྲང་
སྲོང་མཆོག །བསྟན་པ་བསྲུང་མཛད་གཟི་བརྗིད་ཅན། །རང་གི་དམ་ཚིག་ཚུལ་
བཞིན་དུ། །འདིར་གཤེགས་ཞི་བའི་འཕྲིན་ལས་མཛོད། །ཨེ་ཧྱ་ཧི་བྷ་ག་ཝཱན་ཛཿཧཱུཾ་
བཾ་ཧོཿ ཨོཾ་ཨགྣ་ཡེ་ཛྙཱ་ན་ས་མ་ཡེ་མ་ཧཱ་ཀཱ་རུ་ཎི་ཀ་ཏྲི་ཤྱ་ཛ་ཧོཿ ས་མ་ཡ་སྟཱཾ། ཞེས་
སྤྱན་དྲངས་ཏེ་བསྟིམ། ཧཱུཾ། གཟི་བྱིན་ཆེན་པོ་མེ་ཡི་ལྷ༔ འདོད་པ་ཐམས་ཅད་རབ་
བསྒྲུབ་ཅིང་༔ ཐུགས་རྗེས་ཞི་བའི་ལས་མཛད་པ༔ འབར་བའི་གདན་ལ་བཞུགས་
སུ་གསོལཿ ཨོཾ་ཨགྣ་ཡེ་ས་མ་ཡ་ཏིཥྛ་ལྷན༔ ཞེས་གདན་དབུལ༔ ཧཱུཾ༔ མེ་ལྷའི་རྒྱལ་
པོ་དྲང་སྲོང་མཆོག༔ ཞི་རྒྱས་དབང་དྲག་སྣ་ཚོགས་པ༔ འཕྲིན་ལས་ཀུན་གྱི་དཔང་
པོ་མཛད༔ ཏིང་འཛིན་ལྷ་ལ་ཕྱག་འཚལ་ལོ༔ ཨཱོྃ་ཨགྣི་ཡེ་ཨ་ལ་ལ་ཧོཿ ཨ་ཏི་པུ་ཧོཿ
པྲ་ཏི་ཛ་ཧོཿ ཞེས་ཕྱག་བྱ། ཧཱུཾ། མེ་ལྷའི་རྒྱལ་པོ་དྲང་སྲོང་མཆོག༔ ར་སྐྱེས་བཅིབས་
149

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
6/u。
°c9 /
co{mi< L S.
q? u!
བ
པས་གློག་ལས་མགྱོགས༔ སྲེག་རྫས་ཀུན་གྱིས་ཕྱག་ཚང་མཛད༔ ཚིམ་བྱེད་ཁྱོད་ལ་
མཆོད་པ་ནི༔ མཆོད་ཡོན་ཞབས་བསིལ་མེ་ཏོག་སྤོས༔ མར་མེ་དྲི་ཆབ་ཞལ་ཟས་
དང་༔ སྙན་པའི་རོལ་མོར་བཅས་པ་འབུལ༔ བཞེས་ནས་ཞི་བའི་འཕྲིན་ལས་མཛོད༔
ཨོཾ་བཛྲ་ཀྲོ་ཏ་ཨགྣི་ཡེ་ཨཀྶཾ་པཱུ་ཛ་ཧཱུཾ། ཨོཾ་པཱ་དྱ་པཱུ་ཛ་ཧཱུཾ་ནས་ཤཔྟ་པཱུ་ཛ་ཧཱུྃ་(༥ན)ཞེས་
པའི་བར་གྱིས་ཕྱི་མཆོད་དབུལ། ཧཱུཾ། ཏིང་འཛིན་དབང་སྒྱུར་ཞལ་ཟས་བདུད་རྩི་
ལྔ༔ དྲང་སྲོང་ཆེན་པོས་སྔོན་ཆད་མ་བསྟར་བའི༔ དག་ཅིང་གཙང་མར་སྦྱར་བ་
འབུལ་ལགས་ཀྱིས༔ ཐུགས་རྗེ་ཆེན་པོས་དགོངས་ཏེ་བཞེས་སུ་གསོལ༔ ཨཱོྃ་བཛྲ་ཀྲོ་
ཏ་ཨགྣི་ཡེ་པཱུ་ཛ་ཁཱ་ཧི། སརྦ་པཉྩ་ཨ་མྲྀ་ཏ་ཁཱ་ཧི། མ་ཧཱ་བ་ལིཾ་ཏ་ཁཱ་ཧི། མཧཱ་རཀྟ་
ཁཱ་ཧིས་ནང་མཆོད་འབུལ། ཧཱུཾ། གཟི་བརྗིད་ཆེན་པོ་མེ་ཡི་ལྷ༔ འདོད་པ་ཐམས་
ཅད་རབ་བསྒྲུབ་ཅིང་༔ ཐུགས་རྗེས་ཞི་བའི་ལས་མཛད་པར༔ ལོངས་སྤྱོད་ཚོགས་
ཀྱི་མཆོད་པ་འབུལ༔ ཨཱོྃ་བཛྲ་ཀྲོ་ཏ་ཨགྣ་ཡེ་ག་ཎ་ཙཀྲ་པུ་ཛ་ཁཱ་ཧི༔ ཞེས་ཚོགས་ནས་
ཀྱང་འབུལ། མེ་ལྷའི་རྒྱལ་པོ་དྲང་སྲོང་མཆོག༔ མཉམ་པའི་ངང་ལས་ཀུན་སྣང་
ཡང་༔ ཆོས་ཉིད་ངང་ལས་མ་གཡོས་པའི༔ ཡེ་ཤེས་སྐུ་ལ་ཕྱག་འཚལ་བསྟོད༔ ཅེས་
པས་བསྟོད། ཀུ་ཤ་བརྒྱད་པོ་གཡོན་དུ་བཟུང་ནས་སྔར་བཞིན་བསངས་སྦྱངས་སྟོང་
པའི་ངང་ལས་ཧཱུཾ་ལས་བྱུང་བའི་ཀུ་ཤ་སྔོ་ལྗང་རྩ་རྩེ་མ་ཉམས་པ་དངས་ཤིང་ཐོགས་
པ་མེད་པ་ཞི་བའི་ལས་རབ་འབྱམས་བསྒྲུབ་པའི་ནུས་པ་དང་ལྡན་པར་བསམས་ལ།
ཀུ་ཤ